Bolama
Bolama (port. Bolama) – sala ir joje esantis miestas Bisau Gvinėjai priklausančio Bižagošo salyno rytuose, Atlanto vandenyno šelfe, šalia Afrikos krantų, prie Didžiosios Bubos estuarijos. Bolamos regiono administracinis centras. Salos plotas – 65 km². Salą dengia mangrovių brūzgynai, tropiniai miškai. Verčiamasi daugiausia anakardžių auginimu. Bolamos mieste yra išlikusių kolonijinės administracijos statinių, tačiau dabar jų dauguma apleisti ir tapę šikšnosparnių buveinėmis.